Mokytojų tarybos posėdžio

2016 m. gegužės 31 d. protokolo Nr. P1-1

14 priedas

**KLAIPĖDOS R. PRIEKULĖS VAIKŲ LOPŠELIO-DARŽELIO**

**2015–2016 MOKSLO METŲ VIDAUS AUDITO ATASKAITOS IŠVADOS IR REKOMENDACIJOS VEIKLAI TOBULINTI**

**I. Trumpa mokyklos charakteristika**

Įstaigos pavadinimas: Klaipėdos r. Priekulės vaikų lopšelis-darželis

Adresas: Lietuvininkų g. 11, LT-96341, Priekulė

Lopšelio-darželio vadovas – direktorė Irena Skrabienė, II vadybinė kategorija

Lopšelis-darželis vykdo neformaliojo švietimo programą. Ikimokyklinis ugdymas įstaigoje organizuojamas vadovaujantis lopšelio-darželio sukurta „Ikimokyklinio ugdymo programa“, patvirtinta direktoriaus įsakymu Nr. I1-46.

Lopšelis-darželis dalyvauja tarptautinėje vaikų socialinių įgūdžių ugdymo programoje „Zipio draugai“. Nuo 2005 m. dalyvaujame respublikinėje ikimokyklinių įstaigų darbuotojų asociacijos „Sveikatos želmenėliai“ veikloje, nuo 2006 m. vykdome projektą „V. Šerborne judesio vystymo metodas ir jo taikymas praktikoje“.

Ugdymas vyksta septyniose ugdymo grupėse: 1 – ankstyvojo amžiaus grupė, 6 – ikimokyklinio ugdymo grupės. Lopšelyje-darželyje ugdomi 136 vaikai.

Finansiniai ištekliai: 2015 metais įstaigos biudžetą sudarė 372038,14 eurų finansavimas. Iš jų savivaldybės biudžeto − 210714,91 Eur, specialiųjų programų lėšos − 48551,50 Eur, moksleivio krepšelio lėšos − 107453 Eur, paramos lėšos − 3063,73 Eur, valstybės biudžeto lėšos − 2255 Eur.

Darželiui vadovauja direktorė Irena Skrabienė, už ugdymą atsakinga direktoriaus pavaduotoja ugdymui Giedrė Bakienė (II vadybinė kategorija). Lopšelyje-darželyje dirba 14 pedagogų (dirbančių pirmaeilėse ir antraeilėse pareigose), iš kurių 2 atestuoti auklėtojo metodininko, 10 vyresniojo auklėtojo kvalifikacinei kategorijai, 2 pedagogai neatestuoti. Vaikų sveikata ir maitinimo organizavimu rūpinasi visuomenės sveikatos priežiūros specialistė Genovaitė Šližaitienė. Ugdytiniams ir jų tėvams psichologinę pagalbą teikia Klaipėdos rajono pedagoginės psichologinės tarnybos psichologė Dainora Bartkienė.

**II. Mokslo metų veiklos tikslai ir uždaviniai:**

1. Tikslas. Siekti kokybiško ugdymo(si), orientuoto į darnų vaiko vystymąsi.

Uždaviniai:

* 1. Siekti ugdymo turinio planavimo kokybės ir vaiko ugdymosi pažangos.

2. Tikslas. Plėtoti sveikatą ir etnines vertybes puoselėjančias sąlygas.

Uždaviniai:

2.1. Kurti saugią, sveiką ir kūrybiškumą skatinančią aplinką.

* 1. Plėtoti ryšius su šeima, socialiniais partneriais, puoselėjant etnines vertybes.

2015–2016 m. m. veiklos kokybės įsivertinimas atliktas vadovaujantis „Klaipėdos rajono neformaliojo švietimo mokyklų veiklos išorinio vertinimo tvarkos aprašu“ (Klaipėdos rajono savivaldybės tarybos 2013-04-25 sprendimas Nr. T11-227).

**III. Įstaigos veiklos kokybės įsivertinimas vyko šiais etapais:**

1. etapas – pasirengimas įsivertinti.
2. etapas – pasirinktos srities pagalbinio rodiklio giluminis nagrinėjimas ir įsivertinimas.

3 etapas – atsiskaitymas apie atliktas vertinimo procedūras ir informavimas apie gautas išvadas.

4 etapas – rezultatų panaudojimas tolesnės veiklos tobulinimui planuoti.

**IV. Pasirinkta vertinimo sritis „Giluminiam“ auditui atlikti**

2 lentelė

|  |  |  |
| --- | --- | --- |
| **Veiklos sritis** | **Veiklos rodikliai** | **Tirti pagalbiniai rodikliai** |
| 4. Parama ir pagalba vaikui, šeimai | 4.2. Vaiko poreikių tenkinimas | 4.2.4. Vaiko sveikatos stiprinimas |

**V. Išvados**

3 lentelė

|  |  |
| --- | --- |
| **Veiklos privalumai** | **Veiklos trūkumai** |
| Ištyrus pagalbinį rodiklį 4.2.4. Vaiko sveikatos stiprinimas galima teigti, kad įstaigos sveikatos stiprinimo politika ir jos įgyvendinimo strategija tenkina vaikų sveikatos stiprinimo poreikius. Įstaigos metiniame veiklos plane ir ikimokyklinio ugdymo programoje numatytos priemonės, kurių pagalba stiprinama vaikų sveikata. Pedagogų teigimu efektyvios paslaugos stiprinant vaikų sveikatą yra visuomenės sveikatos priežiūros specialistės. Tėvai aktyviai dalyvauja įstaigos veikloje stiprinant vaikų sveikatą: dalyvaudami susirinkimuose, kurdami saugią aplinką, dalyvaudami grupių sveikatingumo projektinėje veikloje. Daugiau nei pusė pedagogų teigia, kad pakankamas dėmesys skiriamas kokybiškam vaikų maitinimui. Darželio vykdoma vaikų sveikatos stiprinimo veikla mažina vaikų sergamumą. Įstaigoje sukurta fizinė ir socialinė aplinka tenkina vaiko judėjimo ir sveikatos stiprinimo poreikius. | Atlikus tyrimą dėl vaiko sveikatos stiprinimo, pedagogų teigimu yra netikslinga kiekvienai ugdomąjai grupei vykdyti skirtingus sveikatingumo projektus.  Pedagogai siūlo parengti sveikatos stiprinimo programą, sveikatos stiprinimo veiklos vertinimo sistemą ir kad šiuo klausimu didesnės iniciatyvos imtųsi visuomenės sveikatos priežiūros specialistė. |

**VI. Tobulinti pasirinkti veiklos aspektai (nurodyti pagalbinius rodiklius) ir rekomendacijos planuojant 2016–2017 m. m. įstaigos veiklą.**

Išanalizavus pagalbinį rodiklį 4.2.4. Vaiko sveikatos stiprinimas, 2016−2017 m. m. pasirinkta tobulinti šį rodiklį.

Rekomendacijos veiklai tobulinti:

Tęsti projektinę sveikatingumo veiklą, tačiau siūloma atsisakyti kiekvienai grupei vykdyti skirtingus projektus, o vykdyti vieną bendrą projektinę veiklą.

Siekiant dar labiau pagerinti vaikų sveikatingumo rodiklius visuomenės sveikatos priežiūros specialistei siūloma parengti sveikatingumo programą ir sveikatos stiprinimo veiklos vertinimo sistemą.

Siūloma tęsti tėvų ir pedagogų glaudų bendradarbiavimą kuriant fizinę ir socialinę aplinką, kuri tenkintų vaikų judėjimo ir sveikatos stiprinimo poreikius.

Audito grupės vadovė \_\_\_\_\_\_\_\_\_\_\_\_ **Giedrė Bakienė**

(parašas)